【明報專訊】第42屆香港電影金像獎得獎名單噚日揭曉,大家支持電影,最實際行動梗係入戲院捧場。政府同業界合作將4月21日(周日)定為「全港戲院日」,文化體育及旅遊局長楊潤雄搵藝人任達華喺戲院拍短片,楊潤雄分身演唔同角色,一齊宣傳活動,話喺4月17日(周三)中午後,大家可到各大戲院網站或院線購買戲票,票價有補貼,只售30元。 除咗任達華,當局仲請到演員陳家樂做活動大使,仲有Jeffrey魏浚笙、鄧麗欣、林峯、周秀娜等藝人幫手呼籲,叫大家記得買飛支持佢哋。相關字詞﹕楊潤雄 全港戲院日